[bookmark: _Toc241146070]SOBRE B – MEMÒRIA TÈCNICA (veure PCAP)
En el sobre B s’inclourà un únic document consistent en una Memòria Tècnica del servei, Aquest estarà indexat i seguirà el següent format i extensió:
· Una extensió màxima de 30 pàgines
· Estarà escrit en lletra Arial 11.
· Interlineat 1.15
· Marges superior i inferior de 3 cm.
· Marges dret i esquerra de 2.5 cm.
L’ordre del projecte seguirà, l’índex proposat fent constar en les descripcions que presenta, els mateixos enunciats que consten en cada apartat que s’avalua i respectant el nombre màxim de pàgines que es detalla.

El projecte no portarà cap identificació de l’empresa licitadora, ni capçalera ni tampoc en exemples d’aplicatius, documentació o protocols.

Es valoraran les primeres pàgines de la proposta fins arribar al número màxim establert (30 pàgines). El que no quedi recollit en les pàgines establertes no serà objecte de valoració.

La valoració dels diferents apartats mínims que haurà de contenir la memòria és la següent:

El Projecte Tècnic ha de seguir l’índex següent:
1. Model d’atenció personalitzat: descripció, sistema d’acreditació i validació, nivells de suport, seguiment de les persones usuàries del servei, mitjans, circuits, i protocols per dur-lo a terme, millora en les prestacions i tecnologia complementaria.
2. Planificació, adscripció i organització dels Recursos humans adscrits al servei; nombre i perfils de professionals, funcions, retribucions, previsió de creixement per atendre la demanda, formació continuada... i millores que repercuteixen en el personal que presta el servei.
3. Mecanismes d’atenció a emergències i de seguiment de les persones usuàries: Descripció detallada dels protocols específics dels mecanismes d’atenció presencial a emergències i dels seguiments, així com la planificació territorial dels recursos materials i professionals necessaris i la metodologia a aplicar.
4. Mecanismes, model d’intervenció i millores utilitzables en l’atenció i seguiment específic de les persones que presenten situacions de soledat no volguda.
5. Relació de millores per les característiques dels recursos materials i tecnològics: Millores en la continuïtat del funcionament, en l’ergonomia i la usabilitat, la possibilitat d’incorporació de la innovació en productes relacionats amb la prestació del servei de TAD, tant bàsic com avançat. Aspectes que millorin la pervivència dels serveis en cas de fallida del subministrament elèctric, les comunicacions o la fallida del propi sistema.

Només es valoraran els aspectes dels criteris de judici de valor que suposin innovacions i propostes de millor qualitat respecte a l’organització plantejada en el plec de clàusules tècniques particulars i que no s’hagi valorat en l’apartat de criteris automàtics. Els criteris s’avaluaran en base a la informació continguda en les ofertes i de la comparació de les mateixes entre les diferents propostes dels licitadors. Es valorarà cada criteri com a alt, mig-alt, mig o baix en funció del contingut de cada oferta i de la comparació amb la resta de les ofertes.

Aquesta memòria haurà de contenir apartats mínims que es valoraran d’acord amb els criteris següents (veure clàusula 14.1):
· Model d’atenció, valoració, segmentació i seguiment de les persones usuàries del servei.
· Proposta d’adscripció i organització dels Recursos humans adscrits al servei.
· Mecanismes d’atenció a emergències i de seguiment de les persones usuàries.
· Model d’intervenció i millores utilitzades que presenti l’empresa licitadora en l’atenció i seguiment específic de les persones que presenten situacions de soledat no volguda.
· Característiques dels recursos materials i tecnològics.

